Bugungi kunda, Koreya Respublikasida 16885 nafar o‘zbekistonlik mehnat qilmoqda. Bu haqda, Tashqi mehnat migratsiyasi agentligi masalalari agentligi rahbari Ulug‘bek Nazarov ma’lum qilgan. Uning yodga olishicha, 2006 yili O‘zbekiston Respublikasi Mehnat vazirligi hamda Koreya respublikasi Mehnat vazirligi o‘rtasida o‘zaro anglashuv memorandumi imzolangan edi. Mazkur hujjat, O‘zbekistondan Koreyaga ishchilarni yuborish jarayonini tartibga soladi. Ushbu memorandum har ikki yilda bir marta yangilanadi. Mazkur hujjat doirasida, 2007-2016 yillarda 25543 nafar o‘zbekistonlik Janubiy Koreyada ish bilan ta’minlangan. Shundan 16885 nafari ishlashda davom etmoqda.